**Odpovede - stanoviská na diskusné príspevky zo zhromaždenia Horského komposesorátu, p. s. Prievidza, konaného dňa 19. 5. 2024**

**---------------------------------------------------------------------------------------------**

1. **Odpoveď a stanovisko výboru HK. p. s. Prievidza a dozornej rady k diskusnému príspevku p. Ing. Františka Kulicha**

Vzhľadom k tomu, že diskusný príspevok podaný písomne bol rozsiahly a s viacerými oblasťami činnosti, rozdelili sme ho na jednotlivé časti. Na požiadanie predsedu dozornej rady je do tohto dokumentu zaradená aj odpoveď DR.

* **Prvá časť diskusného príspevku**

Žiaľ, nemôžem vyjadriť k predloženým dokumentom, **schválenie, pre neúplnosti, nedostatky , závažných skutočností, ktoré sa neriešili od Zhromaždení, od roku 2021.**

**Som povinný uplatniť v súlade Rokovacieho a volebného poriadku, bodu 19 svoje právo , doplniť  predložený program, menovite:**

9.a/ Odvolanie predsedu DR, za nefunkčnosť tohto orgánu, ktorý stratil váhu nezávislosti, veď ešte 12.05.2024, nie je zverejnená na web. Stránke Správa DR , k predloženým materiálom, je v štádiu preštylizovania obsahu, predsedom výboru.

Uvedená je od dňa 13.05.2024, s názvom „Správa o hospodárení „, spracovaná 31.03.2023, takticky uvedený nesprávny dátum, aby sa nemohlo spochybňovať nesplnenie.

Platí, že materiály výboru pred Stanoviskom DR, by nemali byť ešte zverejňované.

9.b./ Voľba nového predsedu DR,

Správa o činnosti výboru HK za rok 2023, pripomienky neúplnosti,

Plnenie uznesení z r. 2022, boli splnené v celom rozsahu, v stanovenom termíne.

Táto informácia je neúplná, neobsahuje ani pripomienky, p. F.K a ani pripomienky zomrelej p. G. T.

Vôbec sa neuvažuje o interakcií pripomienok cez web. Stránku, aby členovia mohli byť informovaní v reálnom čase. Preto ani konštatovanie, že výbor je ústretový k pripomienkam, keď ich ani nerieši, ani staršieho dátumu a ani najnovšie z 2.5.2024.

***Stanovisko:***

*Správy o hospodárení sa čítajú - zverejňujú na zhromaždení okrem korešpondenčných zhromaždení, kedy sú zasielané mesiac dopredu v zmysle stanov, preto nerozumieme uvedeným poznámkam o spochybňovaní termínov.*

*Na pripomienky z predchádzajúcich období, ktoré boli doručené výboru (elektronickou poštou) od Vás a aj p. Tulíkovej a odzneli aj na zhromaždení za rok 2022 bolo elektronickou poštou odpovedané v termínoch stanovených v uznesení.*

*DR pri vypracovaní správy o činnosti DR a stanoviska k ročnej účtovnej závierke, jej rozsahu, obsahu a štruktúry postupovala v zmysle kompetencií uvedených v článku X. platných stanov Horského komposesorátu, pozemkové spoločenstvo Prievidza. Po vypracovaní správy a jej schválení v dozornej rade, bola táto predložená výboru HK . Táto povinnosť je explicitne uložená DR v odseku č. 10 článku X . stanov spoločenstva, a to z dôvodu, ak boli zistené nedostatky, aby mal výbor možnosť zaujať k veci stanovisko, resp. navrhnúť nápravné opatrenia na ich odstránenie a tieto predložiť na schválenie zhromaždeniu vlastníkov. Tento spôsob spolupráce DR s výborom nezakladá dôvod na pochybnosti o znížení resp. o strate nezávislosti pri rozhodovaní dozornej rady.*

*Čo sa týka návrhu na rozšírenie programu zhromaždenia vlastníkov konaného 19.5.2024, aj keď bol zhromaždením zamietnutý, poznamenávame, že bol procesne irelevantný, nakoľko zhromaždenie v zmysle článku VIII. stanov volí dozornú radu ako celok, nevolí predsedu, t. j. nemôže ho ani odvolať. Môže odvolať len celú DR.*

*Nakoniec chceme všetkých ubezpečiť, že zvolená dozorná rada vykonáva svoju kontrolnú činnosť s plnou zodpovednosťou a s cieľom zabezpečiť hospodárne nakladanie s majetkom spoločenstva a jeho ekonomický rozvoj.*

* **Tretia časť diskusného príspevku**

Bod 5 /“Dopresniť výšku zákonnej rezervy na obnovu lesa“.

Bola prehodnotená a jej čerpanie bolo prehodnotené od začiatku jej vzniku“, /tvorby/, tak aby bola rozpustená v sume 18 709 do konca roku 2026, Správa DR za r. 2022, uvádza ukončiť do roku 2025, zúčtovaním do výnosov.

Vo finančnom pláne r. 2024, vo Výnosoch, nie je uvedená suma rozpustenej rezervy.

Nie je uvedené použitie – čerpanie vo výške 2 994 €, vo Výnosoch, chýba proti zápis použitia rezervy. Doterajšie čerpanie vytvorenej rezervy je v rozpore s Postupmi účtovania a Zákona o učtovnícstve.

Celú rezervu treba zladiť časovo a aj vecne s doteraz platnou Nájomnou zmluvou les, tak aby po ukončení nájmu, naša ÚJ – spoločenstvo, nezostalo bez zdrojov na tvorbu obnovy lesa.

***Stanovisko:***

*V Správe o stave majetku a ekonomických výsledkoch za rok 2023 v stati Záväzky, uvádza predseda HK p. s. že celkové záväzky na nasledujúce obdobie sú vo finančnom objeme 39074,00€, z toho je zákonná dlhodobá rezerva na lesnú pestovnú činnosť so zostatkom k 31.12.2023 vo výške 15714,88€. Táto čiastka bude postupne do konca roka 2025 (v správe preklepom uvedené 2026) použitá a rozpustená do výnosov. Zostatok zákonnej rezervy k 31.12.2023 vo výške 15714,88€ sa uvádza aj v Správe predsedu dozornej rady za rok 2023.*

*Čerpanie a použitie zákonnej rezervy za rok 2023 vo výške 2994,50€ je uvedené v Správe o hospodárení na lesných pozemkoch ako aj v Správe predsedu DR.*

*Pre ozrejmenie nejednotného používania terminológie ( zákonná rezerva na starostlivosť o les alebo zákonná rezerva na obnovu lesa) Zákon o dani z príjmov č. 595/2003 v znení neskorších predpisov v § 20 bod 9 odst. b uvádza presne – zákonná rezerva na lesnú pestovnú činnosť.*

* **Štvrtá časť diskusného príspevku**

K čl. základni k 31.12.2023 uvedené čísla bez v jednotlivých skupinách, bez informácie o aktivitách výboru konzultácie s SPF o riešení , cez dostupné formy ukončenia tohto spoločného bremena. Jednoznačne členská základňa tento problém nebude riešiť, pre neefektívnosť takýchto konaní a stratových výsledkov.

Z počtu členov 2 667, je známych 933. Dosiahlo sa zníženie známych v počtoch z minulosti 1 367, na uvedený počet. Na znížení má hlavný podiel a zásluhu podielnik p. P. Jurík, ktorý opakovaným nákupom podielov, zvyšuje svoj podiel a zároveň znižuje počet podielnikov.

***Stanovisko:***

*Riešenie vlastníkov spoločnej nehnuteľnosti a reštitúcie so SPF je veľmi problematické až nemožné vzhľadom na zrušenie oblastných stredísk SPF a ich koncentrácia do vyšších územných celkov. V podstate v uvedenej časti diskusného príspevku je konštatovanie ku ktorému sa nebudeme vyjadrovať.*

* **Piata časť diskusného príspevku**

Správa o hospodárení a majetku a ekon. výsledkoch za rok 2023

Osobné náklady boli menšie o 10 533 €, o nevyplatené odmeny výboru a DR, v zmysle pripomienok Zhromaždením.

Je smutné, že až po troch rokoch, členovia výboru a DR, sú ochotní rešpektovať hlavný dokument Spoločenstva, konkrétne: Zakladajúca zmluva z r. 2019, str. 6, bod 9. „Členovi výboru **možno priznať za vykonanie jeho funkcie odmenu. Výšku odmeny určí Zhromaždenie.**

**Praktizovalo sa vyplatenie v dvoch splátkach už v novembri bežného účtovného obdobia- roka.**

**V roku 2022 sa vyplatili takýmto spôsobom odmeny v plnej výške, hoci nebol splnený zisk.**

**Rok 2023 po doplnení členom výboru a DR, ich povinností, znova nerešpektujú časovú zásadu výplaty odmeny výboru a DR, nie len časovú , ale aj objemovú, znova bez schválenia Zhromaždením.**

***Stanovisko:***

*Hospodársky rok 2022 bol uzatvorený a zhromaždením schválený, ale aj napriek tomu uvádzame nasledovné:*

*V roku 2022 bol plánovaný hospodársky výsledok nesplnený o 895,38€ z dôvodov zvýšenia cien energií, nájomného (774 €), účtovných služieb (200 €) a odvodov do sociálnej poisťovne (5 683 €) na čo výbor nemal dosah. Odmeny boli zhromaždením schválené. Je zaujímavé, že počas činnosti výboru a DR pred obdobím rokov 2021 (kedy ste boli predsedom DR) sa odmeny vyplácali v priebehu hodnoteného roka bez schválenia zhromaždením, len na základe plánu hospodárenia.*

* **Šiesta časť diskusného príspevku**

**Stanovy HK z r. 2019 , str.5, bod 17., členovia výboru a DR, nesmú pri výkone funkcie svojej pôsobnosti, uprednostňovať svoje záujmy, pred záujmami spoločenstva.**

**Opakované požiadavky podielnikov, o skorší dátum výplat dividend, než praktizovaný, odpoveď výboru v stanovisku k pripomienkam:**  „ 96% vlastníkov v priemere dividendy do 25 000 €, od októbra, t. j. po 5-tich mesiacoch,, odpoveď výboru bod 4 Skoršie vyplácanie , by znamenalo nesplnenie hospodárskych výsledkov v jednotlivých štvrťrokoch“ Nemá opodstatnenie a ani Poznamenávam, že reálna suma výplat dividend v bežnom roku je vždy nižšia, lebo si nevyzdvihnú dividendy všetci podielnici.

Finančný a hospodársky plán na r. 2024, chyby:

-Daň z príjmov učt. Sk. 59x vyššia, pri nižšom zisku oproti r. 2023 – nekomentované,

- predpokladané výplaty dividend, chybné vstupy a aj závery,

- neuvedená suma rozpustenia rezervy v r. 2024,

Správa o hospodárení o majetku a ekon. výsledkoch HK p.s.

* Osobné N. boli menšie o 10 533 €, nevyplatené odmeny výboru a DR, budú vyplatené po schválení Zhromaždením.
* V rozpore s internými pravidlami, bola vyplatená vyššia čiastka ako plánovaná suma, osobné náklady odmeny na plán 5 000 €, skut. 6 153 € rok 2023.
* Touto sumou už vyplatenej odmeny by mal byť rok 2023 vysporiadaný v rámci odmeňovania.
* Od r. 2021, každoročne sa uvedie poznámka, „Tu je však nutné povedať, že úroveň odmeňovania výboru a DR, nebola navýšená od. r. 2020“ Ale v r. 2020 bola navýšená najvyšším prírastkom v histórií. To bol aj dôvod, prečo som už nekandidoval do DR, lebo návrh navýšenia bol neprimeraný.
* Doplniť do návrhu na Uznesenie, tzv. úsporu mzdových nákladov- Osobné náklady v sume 10 533 € nevyplatiť a ponechať ako úsporu nákladov, pre vyšší zisk roku 2024.
* Tu je však treba vidieť, zlepšené podmienky pre prácu výboru a DR. Z jednej miestnosti, so starým počítačom a vyplácaním podielov cca 90% cez pokladňu a evidenciou podielnikov vo vlastnej réžií. Zároveň bola dosahovaná úspora v N. na dodávateľské služby, vykonávané členmi výboru.
* Súčasný výbor má troch členov z predchádzajúceho obdobia, mohli sa zorientovať v hľadaní členov výboru s ekonomickou a právnickou praxou, aby sa hospodárnosť neznižovala.
* Doplniť návrh uznesenia o: Uskutočňovať výplatu dividend po 60 dňoch po Zhromaždení, s ukončením do 120 dní.

Poznamenávam, že som musel krátiť podrobnejšie vysvetlenia a zdôvodnenia, aby som dodržal limit príspevku na 3 min. Doplním vysvetlenie, po vyžiadaní.

***Stanovisko:***

* *Rokovania so štátnymi orgánmi, organizáciami, firmami a nájomcami vedieme tak, aby boli v prospech spoločenstva. Neúčtujeme si náklady na používanie súkromných vozidiel, telefóny a p. tak, ako to bolo zvykom v minulosti. Podozrenie, že výbor uprednostňuje svoje záujmy pred záujmami spoločenstva je neopodstatnené.*
* *Plán dane z príjmov sme ponechali na úrovni roka 2023 z dôvodu nestability ekonomického prostredia v SR.*
* *Rozpustenie „rezervy“ na pestovnú činnosť sme uviedli vyššie.*
* *Z disponibilného zisku za rok 2023 sme ponechali 7 500 € na dividendy za rok 2024*
* *Omylom do odmien výboru a DR bola započítaná prémia zamestnankyne.*
* *Navýšenie odmeňovania výboru a DR v roku 2020 bolo približne o 20 € na osobu (to je nadmerné).* *Výbor v spolu s pozvánkou na zhromaždenie oslovil podielnikov a požiadal ich, aby sa prihlásili záujemcovia o prácu vo výbore alebo dozornej rady – prihlásili sa len traja záujemci. Výbor z vlastnej iniciatívy navyše oslovil niekoľkých podielnikov a predostrel im návrh na kandidovanie za členov výboru alebo DR prevažná väčšina z oslovených však hneď pri prvom kontakte odmietli akúkoľvek svoju kandidatúru a prácu vo výbore alebo dozornej rade. Z vykonaných pohovorov s vytypovanými podielnikmi boli spracované záznamy. Pohovorov s možnými kandidátmi sa ako kandidát zúčastnil aj p. Kulich no nereflektoval o prácu vo výbore hoci má ekonomické vzdelanie. Nekandidovať odôvodňoval tým, že má zdravotné problémy nie tým, že nesúhlasí s formou a výškou odmeňovania. Pri oslovovaní podielnikov na prácu vo výbore HK s požadovanými odbornosťami nebol nikto ochotný pracovať. Ďalšie volebné obdobie bude v roku 2026, kedy sa môžu záujemcovia o prácu vo výbore a dozornej rade prihlásiť.*
* *Na zhromaždení za rok 2024 bude podaný návrh do uznesenia na zmenu termínu vyplácania dividend.*

1. **Odpoveď a stanovisko výboru HK. p. s. Prievidza a dozornej rady k diskusnému príspevku p. Ing. Dagmar Vrablicovej**

Aj tento diskusný príspevok bol podaný písomne s viacerými oblasťami činnosti, preto odpovede a stanoviská sme rozdelili na jednotlivé časti.

* **Prvá časť diskusného príspevku**

Na poslednom valnom zhromaždení som položila otázku, koľko zamestnancov je v Horskom komposesoráte, p. s. Prievidza zamestnaných a čo je ich pracovnou náplňou, keďže les je prenajatý.

***Stanovisko:***

*HK, p. s. Prievidza má jednu zamestnankyňu na polovičný pracovný úväzok s popisom pracovnej náplne. Piati členovia výboru a traja členovia dozornej rady (DR) majú podpísané „Dohody o vykonaní práce“, kde sú uvedené činnosti za ktoré jednotliví členovia výboru a DR zodpovedajú, podmienky vykonávania práce a výšku odplaty za vykonanú prácu. Počet členov výboru HK, p. s. a DR je stanovený v zmysle Zákona č. 97/2013 o pozemkových spoločenstvách a v zmysle našich platných stanov.*

*Okrem členov výboru a DR sú podpísané dohody o vykonaní práce s jedným pracovníkom na výkon právnych služieb a jedným pracovníkom na spravovanie výpočtovej techniky a internetovej stránky nášho spoločenstva.*

*Dohody o vykonaní práce ako aj Pracovné náplne povinností sú k dispozícii k nahliadnutiu osobne v kancelárii HK p. s. Prievidza.*

* **Druhá časť diskusného príspevku**

Na rok 2023 boli plánované osobné náklady vo výške 44 300 €. Skutočnosť predstavuje finančnú čiastku 33 766,89 €. Teda čerpanie je o 10 533,14 € menšie ako plán. Tento rozdiel vyplýva z legislatívnej úpravy v tom, že zákonom o sociálnom poistení boli zrušené niektoré odvody do sociálnej poisťovne. Teda namiesto plánovaných 12 700 € bolo z miezd a odmien výboru a DR odvedených 4 215,95 €. Rozdiel je teda 8 484,05 €.

***Stanovisko:***

*V tejto časti diskusného príspevku ide konštatáciu skutkového stavu, berieme ho na vedomie, nemáme pripomienky.*

* **Tretia časť diskusného príspevku**

Mzdy boli plánované vo výške 26 000 € pričom vôbec nevieme koľko zamestnancov horský komposesorát zamestnáva a aká je ich pracovná náplň a skutočne boli mzdy v roku 2023 vyplatené vo výške 23 350 €. V položke práce a služby – ostatné (profievidencia, internet) bol plán prekročený o 1 810,97 €. Je potrebné, aby ku každej činnosti bola zavádzaná výpočtová technika, ale týmto sa zjednodušuje manuálna práca a šetria sa pracovné sily.

***Stanovisko:***

*K počtu zamestnancov sme sa vyjadrili v prvej časti diskusného príspevku. Prekročenie v položke práce a služby je z dôvodu zvýšenia cien za služby a úhradou za využívanie mzdového programu Olymp ktoré nebolo zahrnuté do plánu na rok 2023. Snahou výboru je v maximálnej miere využívať výpočtovú techniku (v predchádzajúcom období bola výpočtová technika obnovená o haredwér a nové operačné systémy aby zodpovedala požiadavkám), ale to neznamená, že jej zavádzaním nie sú potrebný ľudia, niekto tie dáta musí zadať a okrem toho sa značne zvyšuje administratíva v zmysle platných noriem.*

* **Štvrtá časť diskusného príspevku**

Tým, že horský komposesorát má zamestnancov (nevieme koľko a nepoznáme ich pracovnú náplň) na výplatu dividend v roku 2023 ostáva len disponibilný zisk po zdanení a to vo výške 22 742,48 €. Teda vyplatené mzdy zamestnancom horského komposesorátu sú vyššie cca o 607 €.

***Stanovisko:***

*Vyplatenie miezd výboru, DR a ostatným dohodárom sú na úrovni dlhodobo ako v predchádzajúcich obdobiach (ich navyšovanie nebolo od roku 2020) a nezávisia od výsledku hospodárenia.*

* **Piata časť diskusného príspevku**

K disponibilnému zisku po zdanení vo výške 22 742,48 € je pripočítaný nerozdelený zisk minulých období vo výške 7 500 €, teda na výplatu dividend bude rozdelených 30 242,86 €, čo je v prepočte na m2 0,0035 € (na osobné náklady boli použité finančné náklady vo výške 33 766,86 €).

***Stanovisko:***

*Osobné náklady sú dané schválenou výškou odmeňovania výboru a DR, disponibilný zisk je daný možnosťami hospodárskej činnosti. Sú to rozdielne ukazovatele, ktorými sa nemôže podmieňovať výška dividend.*

* **Šiesta časť diskusného príspevku**

Pre rok 2024 je plánovaný HV po zdanení vo výške 16 900 € čo je o 5 842,48 € menej. Po presunutí nevyplatených dividend z roku 2020 vo výške 7 500 €je v pláne návrh na výplatu dividend za rok 2024 výške 24 400 čo je v prepočte na m2 0,0029 €, čo je ešte o 0,0006 € menej.

***Stanovisko:***

*Vo finančnom a hospodárskom pláne na rok 2024 je len predpoklad výplaty dividend za rok 2024 a nie návrh. Výplata dividend za rok 2024 bude navrhnutá až po vyhodnotení hospodárenia za príslušný rok, kde je možnosť presunúť nevyplatené dividendy z predchádzajúcich období a nerozdelený zisk 7 500 € z roku 2023, čím výška dividend bude približne na úrovni roka 2023 aj napriek menšiemu hospodárskemu výsledku za rok 2024.*

* **Siedma časť diskusného príspevku**

Návrh uznesenia:

* Prehodnotiť a zrušiť podstatnú časť pracovných zmlúv so zamestnancami HK, p. s. Prievidza.
* Výplatu odmien výboru a DR vyplatiť len po odsúhlasení za účtovný rok valným zhromaždením a to len max. do výšky 35% z disponibilného zisku po zdanení.

***Stanovisko:***

*Na Zhromaždení HK, p. s. Prievidza bolo v časti C schválené uznesenie „Prehodnotiť pracovnoprávne vzťahy a odmeny členov výboru“.*

Vypracoval: výbor HK, p. s. Prievidza

Ing. Jozef Beck, v. r.

predseda HK, p. s. Prievidza